Turelbaach

D'Turelbaach ass eng Baach an de Gemengen Esch-Sauer, Groussbus-Wal a Mäerzeg.
Se huet hir Quell um Flouer Hunnebruch (Hierheck), op enger Héicht vu 475 Meter, a leeft dann no kuerzer Zäit a südëstlecher Richtung, an engem Dall tëscht Dellen a Mëtscheed. Op deem Laf mécht si grosso-modo d'Grenz tëscht de Gemenge Groussbus an Esch-Sauer.

Ënnerwee hëlt se an hirem Uewerlaf vu lénks 3 kleng Baachen ouni Numm op, da vu riets d'Welschebaach a vu lénks um Dellerstee eng weider anonym Baach. Um Lieu-dit Turelbaach fiddert s'e Weier, an deem zwou kleng Insele sinn, a wou op enger dovun d'Schlass Turelbaach steet. Vun do un leeft s'um Territoire vun der Gemeng Mäerzeg.

No am Ganzen 9 Kilometer leeft se zu Mäerzeg Am Vullepesch, op enger Héicht vun 311 Meter, op där hirem Kilometerpunkt 19,45 vu lénks an d'Waark.

Chaînage
 Baseng Niewebaseng Direkt Nieweflëss Rang 3 Rang 4 Rang 5 Rang 6 Rhäin Musel Sauer Uelzecht Waark Turelbaach  Laangbaach Welschebaach

Kategorie:Baachen zu Lëtzebuerg
Kategorie:Gemeng Esch-Sauer
Kategorie:Gemeng Mäerzeg
Kategorie:Gemeng Groussbus-Wal